**Р Е Ш Е Н И Е № ПВ-31-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **“Изграждане на кариери за добив на баластра в концесионните участъци „Малката кория-север“ (183.2 дка) и „Малката кория – юг“ (259 дка),** е започнала с внасяне в РИОСВ-Пловдив на уведомление за инвестиционно предложение с вх. № ОВОС-719/21.06.2016г. от възложителя **„Стремон – 95“ ООД,** гр. Първомай

**2**. На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС–719/24.06.2016г. уведомлението по т. 1 е изпратено на Басейнова Дирекция Източнобеломорски район - Пловдив (БД ИБР Пловдив) с молба за становище съгласно чл. 155, ал. 1, т. 23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.

**3**. С писмо изх. № КД-04-275/04.07.2016г. Басейнова дирекция ИБР- Пловдив изисква предоставянето на допълнителна информация. На основание чл.5, ал.4 от Наредбата за ОВОС с писмо изх. № ОВОС-719/07.07.2016г. копие от писмо изх. № КД-04-275/04.07.2016г. е изпратено на възложителя, като е поставен едномесечен срок (30 дни), в който да се предостави в РИОСВ-Пловдив допълнителната информация.

**4**. Писмо с изх. № ОВОС-719/07.07.2016г. е изпратено на Възложителя с обратна разписка, от която е видно, че същото е получено на 13.07.2016г.

В указания срок възложителят не е представил изисканата информация и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зониза инвестиционно предложение: **Изграждане на кариери за добив на баластра в концесионните участъци „Малката кория-север“ (183.2 дка) и „Малката кория – юг“ (259 дка)**

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 20.12.2016г.**

*Директор на РИОСВ - Пловдив*

 Съгласували: Изготвил: